Викрам Акула

Викрам Акула — Һиндостандың ярлы ҡатын-ҡыҙҙарын страховкалау һәм микрокредитлау ярҙамында Һиндостанда ярлылыҡ кимәлен әҙәйтеү миссияһы булған SKS Microfinance микрофинанслау компанияһының нигеҙләүсеһе һәм элекке етәксеһе.

 Тәүге йылдары һәм белем алыуы 

Викрамдың атаһы, Акула В. Кришна — хирург, ул ғаиләһе менән Америка Ҡушма Штаттарының Нью-Йорк штатында урынлашҡан Скенектади ҡалаһына күсеп китә, шунда уның балаһы мәктәпкә уҡырға бара. Викрам урта мәктәпте 1986 йылда һәм Тафтс университетына уҡырға керә, шунда ул, 1990 йылда уҡыуҙы яҡшылыҡ билдәһе менән тамамлап, философия һәм инглиз теле буйынса ике юғары белем ала . Ошонан һуң Викрам халыҡ-ара мөнәсәбәттәр буйынса магистр дәрәжәһен алыр өсөн Йель университетына уҡырға керә. 1994—1995 йылдарҙа Һиндостанда микрофинанслау буйынса проект өсөн Фулбрайт программаһы буйынса грант ала. 2004 йылда Викрам Акула Чикаго Университетында политология буйынса доктор дәрәжәһен ала.

 Карьераһы 

1990 йылда Тафтс университетын тамамлағас, Акула Һиндостанға ҡайта һәм шунда Deccan Development Society, ҙур булмаған ауылдағы коммерциялы булмаған ойошма, менән эшләй. Бынын һуң Вашингтонда урынлашҡан Бөтә донъяны ҡарау институтында фән эшсе булып эшләй, шунда ул ярлылыҡ һәм тотороҡло экономик үҫешеү тураһында мәҡәләләр яҙа. Deccan Development Society һинд компанияһы менән эшләгән ваҡытта Акула коммерциялы булмаған микрофинанслауҙың мөмкинселектәре сикләнгән булыуын күрә һәм баҙар ҡарашын тәҡдим итә . Был мәсьәләнең хәл итеүен ул 2010 йылда «Harvard Business Press» нәшриәте баҫтырып сығарған «A Fistful of Rice: My Unexpected Quest to End Poverty Through Profitability» китабында күрһәтә .

 SKS Microfinance 

1996 йылда Викрам Акула Фулбрайт гранты буйынса проектын тамамлай һәм политология буйынса фән докторы дәрәжәһен алыр өсөн Чикаго университетына уҡырға керә. Шунда ул коммерциялы булмаған макрофинанслау компания өсөн бизнес-план төҙөй, ә 1997 декабрендә үҙенең бизнес-планы нигеҙендә SKS (Swayam Krishi Sangam) ойошмаһын нигеҙләр өсөн Акула Һиндостанға ҡайта. Тәүҙә коммерциялы булмаған SKS Microfinance 2005 йылда коммерциялы ойошмаға әйләнә.

2010 йылдың август уртаһында SKS Microfinance Мумбай ҡалаһының фонд биржаһында үҙҙәренең акцияларын ҡуя. Уларға һорау тәҡдимгә ҡарағанда 14 тапҡырға ҙурыраҡ була һәм компания Джордж Сорос кеүек инвесторҙарҙы ала. 2011 йылдың 23 ноябрендә Акула SKS рәйесе эшенән китә һәм 2014 йылдың 3 майында промоутер вазифаһын ташлай.

 Йоғонто яһауы 

SKS-ты нигеҙләгән ваҡытта Акула Мөхәммәт Юныстың эштәренән дәрт ала. Мөхәммәт Юныс — 2006 йылда Нобель премияһы лауреаты һәм донъялағы иң тәүге микрофинанс ойошмаларҙың береһенең Бангладештағы «Grameen Bank» ойоштороусыһы.

 Бүләктәре һәм танылыуҙары 
 2006 йылда «Time» журналының версияһы буйынса «Йылдың иң абруйлы 100 кешеләр»ҙең береһе
 Һиндостанда йыл социаль эшҡыуары, 2006
 «Ernst & Young» версияһы буйынса Һиндостанда йыл эшҡыуары (Start-up, 2006)
 «Ernst & Young» версияһы буйынса Һиндостанда йыл эшҡыуары (Business Transformation, 2009)
 «India Today» версияһы буйынса «Һиндостандың иң абруйлы 50 кешеләр»ҙең береһе, 2009
 Forbes журналының версияһы буйынса, «Йыл кешеһе» исеменә номинант, 2009 
 World Economic Forum’s Young Global Leader award, 2008
 Echoing Green Poverty Alleviation Economic Development — 1998 Fellow
 Real Wealth Creators for the Communitie категорияһында Karmaveer Puraskaar, 2006—2007 

 Иҫкәрмәләр 

Категория:Һиндостанда социаль эшҡыуарлыҡ
Категория:Социаль эшҡыуарҙар
Категория:Микрофинанслау